SCI ลงนามสัญญาเงินกู้กับ EXIM BANK มูลค่า 493.50 ลบ.
SCI ลงนามสัญญาเงินกู้กับ EXIM BANK มูลค่า 493.50 ลบ. เพื่อก่อสร้างโรงงานผลิตเสาไฟฟ้าในพม่า คาดแล้วเสร็จปีหน้า
2 ธ.ค. 2559

บริษัท เอสซีไอ อีเลคตริค จำกัด (มหาชน) หรือ SCI ระบุว่า เมื่อวันที่ 29 พ.ย.59 บริษัท เอสซีไอ เมทัล เทค (เมียนมา) จำกัด “SCIMTmm” ซึ่งเป็นบริษัทย่อยของบริษัท เอสซีไอ อีเลคตริค จำกัด (มหาชน) ได้ทำพิธีลงนามในสัญญาเงินกู้กับธนาคารเพื่อการส่งออกและนำเข้าแห่งประเทศไทย (EXIM BANK)เพื่อลงทุนก่อสร้างโรงงานผลิตเสาไฟฟ้าแรงสูงเสาสื่อสารโทรคมนาคม และบริการชุบกัลวาไนซ์ (สังกะสี) ที่เขตเศรษฐกิจติลาวา สาธารณรัฐแห่งสหภาพเมียนมา โดยเป็นเงินกู้จำนวน 14,100,000 เหรียญสหรัฐ หรือคิดเป็น 493.50 ล้านบาท ทั้งนี้คาดว่าจะเริ่มดำเนินการก่อสร้างได้ และคาดว่าจะแล้วเสร็จในปี 2560